ਸਾਈਕੋ (1960 ਫ਼ਿਲਮ)

ਸਾਈਕੋ 1960 ਦੀ ਅਮਰੀਕੀ ਮਨੋਵਿਗਿਆਨਿਕ ਹੌਰਰ ਫ਼ਿਲਮ ਹੈ ਜਿਸਨੂੰ ਐਲਫ਼ਰੈਡ ਹਿੱਚਕੌਕ ਨੇ ਨਿਰਦੇਸ਼ਿਤ ਅਤੇ ਨਿਰਮਿਤ ਕੀਤਾ ਹੈ। ਇਸ ਫ਼ਿਲਮ ਦੀ ਕਹਾਣੀ ਜੋਸਫ ਸਟੀਫ਼ਾਨੋ ਦੀ ਹੈ ਜਿਸ ਵਿੱਚ ਮੁੱਖ ਕਿਰਦਾਰ ਐਂਥਨੀ ਪਰਕਿੰਸ, ਜੈਨੇਟ ਲੀ, ਜੌਨ ਗੈਵਿਨ, ਵੇਰਾ ਮਾਈਲਸ ਅਤੇ ਮਾਰਟਿਨ ਬਲਸਮ ਦੁਆਰਾ ਨਿਭਾਏ ਗਏ ਹਨ। ਇਹ ਫ਼ਿਲਮ 1959 ਵਿੱਚ ਪ੍ਰਕਾਸ਼ਿਤ ਹੋਏ ਇਸੇ ਨਾਮ ਦੇ ਨਾਵਲ ਤੇ ਅਧਾਰਿਤ ਹੈ ਜਿਸਨੂੰ ਰੌਬਰਟ ਬਲੋਸ਼ ਨੇ ਲਿਖਿਆ ਹੈ। ਇਹ ਫ਼ਿਲਮ ਸੈਕਟਰੀ ਮੇਰੀਅਨ ਕ੍ਰੇਨ (ਲੀ) ਦੇ ਦੁਆਲੇ ਘੁੰਮਦੀ ਹੈ, ਜਿਹੜੀ ਕਿ ਆਪਣੇ ਮਾਲਕ ਦੇ ਪੈਸੇ ਚੋਰੀ ਕਰਕੇ ਭੱਜਦੀ ਹੈ ਅਤੇ ਇੱਕ ਇਕਾਂਤ ਥਾਂ ਤੇ ਬਣੇ ਹੋਟਲ ਵਿੱਚ ਫਸ ਜਾਂਦੀ ਹੈ। ਹੋਟਲ ਵਿੱਚ ਉਸਦਾ ਸਾਹਮਣਾ ਇੱਕ ਬੇਚੈਨ ਜਿਹੇ ਮੈਨੇਜਰ ਨੌਰਮੈਨ ਬੇਟਸ (ਪਰਕਿੰਸ) ਨਾਲ ਹੁੰਦਾ ਹੈ।

ਸ਼ੂਟਿੰਗ
ਇਸ ਫ਼ਿਲਮ ਦਾ ਨਿਰਮਾਣ ਕਾਰਜ ਸਿਰਫ਼ ਹਿਚਕੌਕ ਦੁਆਰਾ ਹੀ ਕੀਤਾ ਗਿਆ ਸੀ ਅਤੇ ਇਸਨੂੰ ਰੈਵਿਊ ਸਟੂਡੀਓਜ਼ ਵਿਖੇ ਸ਼ੂਟ ਕੀਤਾ ਗਿਆ ਸੀ।Leigh, pp. 22–23 ਸ਼ੂਟਿੰਗ ਦੀ ਸ਼ੁਰੂਆਤ 11 ਨਵੰਬਰ, 1959 ਨੂੰ ਅਤੇ ਅੰਤ 1 ਫ਼ਰਵਰੀ, 1960 ਨੂੰ ਹੋਇਆ ਸੀ।Leigh, p. 88 ਇਸ ਫ਼ਿਲਮ ਦਾ ਬਜਟ $806,947 ਸੀ ਜਿਹੜਾ ਕਿ ਉਸ ਸਮੇਂ ਦੇ ਅਨੁਸਾਰ ਵੀ ਬਹੁਤ ਘੱਟ ਸੀ।

ਕਥਾਨਕ
ਇਸ ਫ਼ਿਲਮ ਵਿੱਚ ਇੱਕ ਨੌਜਵਾਨ ਕੁੜੀ ਦੀ ਕਹਾਣੀ ਨੂੰ ਵਿਖਾਇਆ ਗਿਆ ਹੈ ਜਿਸਦਾ ਕਿਰਦਾਰ ਜੈਨੇਟ ਲੀ ਦੁਆਰਾ ਨਿਭਾਇਆ ਗਿਆ ਹੈ। ਉਹ ਆਪਣੇ ਕੰਮ ਦੀ ਥਾਂ ਤੋਂ ਬਹੁਤ ਸਾਰੇ ਪੈਸੇ ਚੋਰੀ ਕਰਦੀ ਹੈ ਅਤੇ ਭੱਜ ਜਾਂਦੀ ਹੈ। ਜਦੋਂ ਉਹ ਇੱਕ ਮੋਟਲ ਵਿਖੇ ਰੁਕਦੀ ਹੈ ਅਤੇ ਹੋਟਲ ਦੇ ਮਾਲਕ ਦੁਆਰਾ ਉਸਦਾ ਕਤਲ ਕਰ ਦਿੱਤਾ ਜਾਂਦਾ ਹੈ, ਜਿਸਦਾ ਕਿਰਦਾਰ ਪਰਕਿੰਸ ਦੁਆਰਾ ਨਿਭਾਇਆ ਗਿਆ ਹੈ। ਉਹ ਮਾਲਕ ਦਿਮਾਗੀ ਤੌਰ ਤੇ ਬੀਮਾਰ ਹੈ ਅਤੇ ਆਪਣੀ ਮਰੀ ਹੋਈ ਮਾਂ ਨੂੰ ਲੈ ਕੇ ਦਿਮਾਗੀ ਦਬਾਅ ਵਿੱਚ ਹੈ। ਇਹ ਫ਼ਿਲਮ ਸ਼ੁਰੂਆਤ ਵਿੱਚ ਹੀ ਲੀ ਦੇ ਕਿਰਦਾਰ ਦੀ ਬਿਲਕੁਲ ਅਕਲਪਿਤ ਮੌਤ ਨੂੰ ਲੈ ਕੇ ਮਸ਼ਹੂਰ ਹੈ ਜਿਹੜੀ ਕਿ ਨਹਾਉਂਦੇ ਵੇਲੇ ਮਾਰੀ ਜਾਂਦੀ ਹੈ। ਇਹ ਫ਼ਿਲਮ ਹਿੱਚਕੌਕ ਦੀਆਂ ਸਭ ਤੋਂ ਮਹਾਨ ਫ਼ਿਲਮਾਂ ਵਿੱਚੋਂ ਇੱਕ ਹੈ।

ਪਿਛੋਕੜ
ਇਹ ਫ਼ਿਲਮ ਰੌਬਰਟ ਬਲੋਸ਼ ਦੀ ਦੇ ਨਾਵਲ ਸਾਈਕੋ ਦੇ ਉੱਪਰ ਅਧਾਰਿਤ ਹੈ। ਇਹ ਵਿਸਕੌਂਨਸਿਨ ਦੇ ਸੀਰੀਅਲ ਕਿੱਲਰ ਦੀਆਂ ਹੱਤਿਆਵਾਂ ਤੋਂ ਪ੍ਰਭਾਵਿਤ ਹੈ। ਇਸ ਫ਼ਿਲਮ ਨੂੰ ਚਾਰ ਅਕਾਦਮੀ ਇਨਾਮਾਂ ਲਈ ਨਾਮਜ਼ਦ ਕੀਤਾ ਗਿਆ ਸੀ ਜਿਸ ਵਿੱਚ ਸਭ ਤੋਂ ਵਧੀਆ ਨਿਰਦੇਸ਼ਕ ਦੀ ਸ਼੍ਰੇਣੀ ਵੀ ਸ਼ਾਮਿਲ ਸੀ। ਇਹ ਫ਼ਿਲਮ ਟੌਇਲਟ ਫ਼ਲੱਸ਼ਿੰਗ ਨੂੰ ਵਿਖਾਉਣ ਵਾਲੀ ਪਹਿਲੀ ਫ਼ਿਲਮ ਫ਼ੀਚਰ ਫ਼ਿਲਮ ਸੀ।

ਰੀਮੇਕ

ਇਸ ਫ਼ਿਲਮ ਦੀ ਰੀਮੇਕ ਫ਼ਿਲਮ ਸਾਈਕੋ 1998 ਵਿੱਚ ਰਿਲੀਜ਼ ਕੀਤੀ ਗਈ ਸੀ।

 ਮੁੱਖ ਪਾਤਰ 
 Actor  ਕਿਰਦਾਰ ਐਂਥਨੀ ਪਰਕਿੰਸ  ਨੌਰਮੈਨ ਬੇਟਸ ਜੈਨੇਟ ਲੀ  ਮੇਰੀਅਨ ਕ੍ਰੇਨ ਵੇਰਾ ਮਾਈਲਸ  ਲਿਲਾ ਕ੍ਰੇਨ ਜੌਨ ਗੈਵਿਨ  ਸੈਮ ਲੂਮਿਸ ਮਾਰਟਿਨ ਬਲਸਮ  ਡਿਟੈਕਟਿਵ ਮਿਲਟਨ ਜੌਨ ਮਕਲਨਟਾਇਰ  ਸ਼ੈਰਿਫ਼ ਚੇਂਬਰਸ ਸਾਈਮਨ ਓਕਲੈਂਡ  Dr. Fred Richmond ਪੈਟ ਹਿਚਕੌਕ  ਕੈਰੋਲਿਨ ਟੈਡ ਨ੍ਹਾਈਟ  ਪੁਲਿਸ ਵਾਲਾ

ਹਵਾਲੇ

 ਬਾਹਰਲੇ ਲਿੰਕ 



 Alfred Hitchcock Fans Online - Psycho (1960) 
 Bright Lights Film Journal article on Psycho
 Filmsite: Psycho In-depth analysis of the movie.
 Psychohouse WebSite 
 The Psycho Movies Web Site 
 Review of the UK Special Edition DVD release, by Brian Elliott of DVD Reviewer

ਸ਼੍ਰੇਣੀ:1960 ਦੀਆਂ ਫ਼ਿਲਮਾਂ
ਸ਼੍ਰੇਣੀ:ਅੰਗਰੇਜ਼ੀ ਫ਼ਿਲਮਾਂ
ਸ਼੍ਰੇਣੀ:ਅਮਰੀਕੀ ਫ਼ਿਲਮਾਂ
ਸ਼੍ਰੇਣੀ:ਰਹੱਸਮਈ ਫ਼ਿਲਮਾਂ
ਸ਼੍ਰੇਣੀ:ਪ੍ਰੋਜੈਕਟ ਟਾਈਗਰ ਲੇਖ ਲਿਖਣ ਮੁਕਾਬਲੇ ਦੌਰਾਨ ਬਣਾਏ ਜਾਂ ਸੁਧਾਰੇ ਗਏ ਲੇਖ